Shou Zi Chew

Shou Zi Chew (Cina: 周受资; pinyin: Zhōu Shòuzī; lahir 1 Januari 1983) ialah seorang ahli perniagaan dan usahawan berwarganegara Singapura yang telah menjawat jawatan ketua pegawai eksekutif (CEO) TikTok sejak 2021.

Kehidupan awal dan pendidikan 
Chew telah dilahirkan pada 1 Januari 1983 di Singapura. Bapanya bekerja di kawasan pembinaan manakala ibunya seorang penjaga buku. Selepas penamatkan pengajiannya di Institusi Hwa Chong, Singapura, Chew telah meneruskan perkhidmatannya dalam Khidmat Negara Singapura di mana beliau merupakan pegawai yang bertauliah dalam Angkatan Bersenjata Singapura.  Selepas menamatkan perkhidmatan ketenteraannya, Chew telah melanjutkan pelajaran di Kolej Universiti London, di mana beliau telah menamatkan pengajiannya pada tahun 2006 dengan ijazah Sarjana Muda Ekonomi. Pada tahun 2010, beliau telah menamatkan ijazah Sarjana Pentadbiran Perniagaan di Universiti Harvard.

Kerjaya 
Pada Mac 2021, Chew menyertai ByteDance dengan menjawat jawatan ketua pegawai kewangan. Beliau kemudiannya menggantikan Ketua Pegawai Eksekutif (CEO) TikTok iaitu, Kevin A. Mayer, setelah meninggalkan anak syarikat ByteDance selepas tiga bulan berkhidmat.

Pada Mac 2023, Chew telah memberi keterangan di hadapan Kongres Amerika Syarikat berhubung usaha perundangan dalam pengharaman TikTok di Amerika Syarikat.

Kehidupan peribadi 
Chew ialah rakyat Singapura. Dia telah berkahwin dengan Vivian Kao, seorang warga Amerika berketurunan Taiwan. Mereka telah dipertemukan pada tahun 2008 semasa belajar di Harvard Business School, Universiti Harvard. Pasangan itu telah mempunyai dua anak, dan bermastautin di Singapura.

Chew suka bermain golf dan membaca buku mengenai fizik teori pada masa lapangnya.

Rujukan

Pautan luar 
 

Kelahiran 1983
Orang hidup
Alumni Universiti Harvard
Orang Singapura